Source: http://inatsisit.gl/lov?rid=%7B77C3A1BA-07D0-45FB-870E-B412CF321077%7D
Timestamp: 2020-07-02 11:25:17+00:00
Document Index: 23636129

Matched Legal Cases: ['§ 20', '§ 31', '§ 36', '§ 20', '§ 5', '§ 31', '§ 36', '§ 42']

Isumaginninnermik suliassaqarfimmi pissaanermik atuineq pillugu Inatsisartut inatsisaat allanngortinneqarneranik Inatsisartut inatsisaat nr. 20, 7. november 2019-imeersoq (Inatsisip kalaallisut oqaasertaani § 20, imm. 1-imi, § 31, imm 4-mi aamma § 36, imm. 5-imi oqaatsitigut erseqqissaaneq)
Isumaginninnermik suliassaqarfimmi pissaanermik atuineq pillugu Inatsisartut inatsisaanni nr. 1, 21. novembari 2013-meersumi, Inatsisartut inatsisaatigut nr. 38, 23. novembari 2017-imeersukkut aamma Inatsisartut inatsisaatigut nr. 47, 23. novembari 2017-imeersukkut allannguuteqartoq, imaattunik allannguisoqarpoq:
1. § 20, imm. 1, imatut oqaasertalerneqassaaq:
”Ulloq unnuarlu paaqqinniffinni, matumani ilanngullugit paaqqinniffiit isumannaallisakkat, § 5 malillugu timikkut pissaanermik atuinermi, matumani ilanngullugit pinerluttulerinermi inatsimmi kapitali 2 malillugu allatut ajornartumik illersuisariaqalernermi aamma ajornartuulernermi pisinnaatitaanermi ulloq unnuarlu paaqqinniffiup pisortaata taassumaluunniit sinniisuata paasissutissat tulliuttut nalunaaruteqarnermut immersugassamut siunertamut tamatumunnga suliarineqartumut nalunaaquttap akunneri 24-t qaangiutsinnagit nalunaarsussavai:
1) meeqqap aqqa qassinillu ukioqarnera,
5) akuliunnermut tunngavilersuutit.”
2. § 31, imm. 4, imatut oqaasertalerneqassaaq:
“ Imm. 4. Najugaqarfittut ulluuneraniluunniit neqeroorummi pisortap, imaluunniit sulisup, pisortamit taamatut iliornissamut piginnaatinneqartup matunik ammaassutit immikkut ittut inuup ataatsip arlallilluunniit atorsinnaagai kommunalbestyrelse aalajangiisinnaavoq, imaappat:
1) inuup inuilluunniit arlallit najugaqarfittut ulluuneraniluunniit neqeroorummik qimatsinermigut/qimatsinermikkut timikkut annertuumik ajoqusernissamut imminut allanilluunniit ulorianartorsiortitsilernissaa aarlerinaateqarpat,
2) aarlerinaatip tamatuma pinngitsoortinnissaanut pisuni ataasiakkaani pissutsit tamanna pisariaqartilluinnarpassuk, aamma
3) Inatsisartut inatsisaanni periarfissat sinneri kinguneqanngitsumik atorneqareersimappata.”
3. § 36, imm. 5 ima oqaasertalerneqassaaq:
“ Imm. 5. Imm. 2 naapertorlugu kommunalbestyrelsip aalajangiinera Isumaginninnermi Naammagittaalliuuteqartarfimmut naammagittaalliuutigineqarsinnaavoq. § 42, imm. 4 malillugu kommunalbestyrelsip aalajangernera kredsrettip ivertitaanit nakkutilliisumit isumaqatigineqanngippat, pineqartup imm. 2 naapertorlugu najugaqarfissatut neqeroorummut aalajangersimasumut tigutinnissaa nuunnissaaluunniit aalajangiiffigeqqullugu kommunalbestyrelsip Ilaqutariinnermut Naalakkersuisumut inassutigissavaa.“
Inatsisartut inatsisaat ulloq 1. januaari 2020-mi atuutilissaaq.
Namminersorlutik Oqartussat, ulloq 7. november 2019
L_20-2019_kundgoerelse_kn
L_20-2019_bemaerk_kn